Dunakeszi Kistérség Társulása 
2026. év I. félévi gazdálkodásának indokolása


A 2026. év első félévi bevétel teljesítésének adatai az 1. sz. mellékletben találhatóak, a 2026. év első félévi kiadási teljesítési adatokat a 2. sz., valamint a 3. sz. mellékletek mutatják be. Az általános tartalékok állományát a 4. sz. melléklet részletezi. Az I. félévi költségvetési mérleg az 5. sz. mellékletben található. Az előirányzat felhasználási ütemterv alakulását a 6. sz. melléklet, a pénzeszközök változását az 7. sz. melléklet mutatja be.

BEVÉTELEK
Dunakeszi Kistérség Társulásának bevétele az év első felében 27.660.161,-Ft volt, ebből 14.433.011,-Ft költségvetési bevételként, 13.227.150,-Ft finanszírozási bevételként (előző évi maradvány) jelenik meg.
A Társulás I. félévi likviditása az előző évi maradvány, valamint a tagönkormányzatok befizetési kötelezettségének teljesítése alapján biztosított volt.  

Költségvetési bevételek
Az egyéb működési bevételek teljesítése 5,-Ft, a bankszámlán lévő pénz után jóváírt kamatokból. 
Működési célú támogatásokból 14.433.006,-Ft érkezett.  A tagi hozzájárulások összege 9.708.300,-Ft volt, ebből 6.419.850,-Ft-ot Dunakeszi Város Önkormányzata, 3.288.450,-Ft-ot Göd Város Önkormányzata fizetett. Az állategészségügyi feladatok ellátásához 4.724.706,-Ft-tal járultak hozzá a tagönkormányzatok (Dunakeszi 3.124.326,-Ft, Göd 1.600.380,-Ft). 
Finanszírozási bevételek
Finanszírozási bevételként az előző évi maradványból 13.227.150,-Ft jelenik meg. 

KIADÁSOK

A kiadásokra tervezett 42.093.162,-Ft-ból 18.613.939,-Ft-ot fizettünk ki az első félévben, a teljesítés 44,2 %.

Személyi juttatások jogcímen az első félévben nem volt kifizetés.  Előző évről áthúzódó tételként 95.000,-Ft reprezentációs adót fizettünk ki, ez jelenik meg teljesítésként a munkaadókat terhelő adók és járulékok jogcímen.

Dologi kiadásokra 10.617.405,-Ft-ot költöttünk. Jogi feladatok ellátására 972.000,-Ft-ot utaltunk át. Állategészségügyi feladatra 9.553.908,-Ft-ot költöttünk, az összeg a 2025. november hónaptól 2026. május hónapig teljesített szolgáltatások értékét foglalja magában. Az OTP Bank Nyrt. részére 91.497,-Ft pénzforgalmi jutalékot fizettünk ki. 

Működési célú pénzeszköz átadásokra az eredeti költségvetésben 9.801.932,-Ft-ot terveztünk, az előirányzatot a nyári táboroztatás költségeire 12.901.932 Ft-ra növeltük. A teljesítés 7.901.534,-Ft.
A 7/2026.(IV.16) sz.  határozat alapján a nyári napközis táborok működtetéséhez a Dunakeszi Óvodai és Humán Szolgáltató Központ és Könyvtár részére 2.400.000,-Ft-ot utaltunk át, Göd Város Önkormányzata 700.000,-Ft támogatásban részesült. A Dunakeszi Polgármesteri Hivatal részére 4.801.534,-Ft-ot fizettünk ki, ebből 4.077.040,-Ft a munkaszervezet bér- és járulékköltségét, 646.752,-Ft a gazdasági feladatok ellátásának költségét, 77.742,-Ft  az integritás felelős bér- és járulékköltségét fedezi.

TARTALÉK
Az eredeti költségvetésben 6.725.240,-Ft tartalékot terveztünk. A tartalékok állománya félévkor 3.625.240,-Ft volt. A 3.100.000,-Ft-os csökkenés átvezetésre került a pénzeszközátadások előirányzatára a nyári táboroztatás támogatására.
 A változást követően a 3.625.240,-Ft tartalékállomány megoszlása az alábbiak szerint alakul:  Dunakeszi Város Önkormányzata 2.238.700,-Ft, Göd Város Önkormányzata 1.386.540,-Ft.

Pénzkészlet változása
A nyitó pénzkészlet január 1-én 13.227.150,-Ft volt. A Társulás bankszámlájára összesen 14.433.011,-Ft bevétel érkezett.  A felmerült kiadások összege 18.613.939,-Ft volt, így a záró pénzkészlet 2026. június 30-án 9.046.222,-Ft. A pénzeszközök változásának bemutatását a 7. sz. melléklet tartalmazza.

Dunakeszi Kistérség Társulásának 2026. év első félévi tevékenységéről összességében megállapítható, hogy a jogszabályi előírásoknak megfelelően szűkebb lehetőségeken belül gazdálkodik. A 2026. évi költségvetési törvény alapján központi költségvetési támogatásra nem jogosult. Feladatainak ellátáshoz szükséges forrást a tagdíjakból, illetve maradványából fedezi. 

LÉTSZÁM
A Társulás alkalmazotti létszámmal nem rendelkezik.

